Christian Eriksen interessat li jirritorna ma' Tottenham Hotspur Il-midfielder ta' Inter Christian Eriksen jidher li jinsab interessat li jirritorna ma' Tottenham Hotspur. Sena wara li telaq lill-club minn Londra biex jingħaqad ma' Inter, il-player internazzjonali tad-Danimarka sar disponibbli għat-trasferiment wara li naqas milli jimpressjona lill-coach ta' Inter, Antonio Conte. Arsenal u Paris Saint-Germain huma fost il-clubs li jisnabu interessati f'dan il-playmaker, li beda biss 12-il partita fil-kampjonat, f'daqstant xhur. Madankollu, jidher, li l-għażla preferuta tal-player ta' 28 sena hija ritorn lejn Londra fil-ġimgħat li ġejjin. Minkejja li rċevew £17-il miljun għall-firma ta' Eriksen, Spurs jidhru li jinsabu lesti li jonfqu aktar minn dak il-ħlas biex jiżguraw rijunjoni mal-eks midfielder tagħhom. Inter x'aktarx jikkunsidraw xi offerti, temporanji jew permanenti, għal Eriksen waqt li jfittxu li jnaqqsu l-kont tal-pagi tagħhom.